Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 190/14/5508	Ružomberok, 18.9.2014
EEČ : 2-42-127-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
obvinený XXXXX a poškodený XXXXX uzavreli  dňa 05.09.2014 zmier, v rámci ktorého  obvinený  vyhlásil, že spáchal skutok, za ktorý je trestne stíhaný a toto vyhlásenie vykonal slobodne, vážne a určito, obvinený XXXXX uhradil  poškodenému XXXXX škodu vo  výške 30,- eur, obvinený zložil na účet  Okresnej prokuratúry XXXXX  peňažnú sumu na všeobecne prospešné účely vo výške 50,- eur, v zmysle uzatvoreného zmieru bol určený adresát uvedenej sumy Trojlístok, Centrum sociálnych služieb so sídlom Riadok 8,  XXXXX, IČO: 00647802, s  tým, že z uvedenej sumy bude 25,- eur  poukázaných na peňažnú pomoc obetiam trestnej činnosti

a.	Výška nahradenej škody alebo škody, na náhradu ktorej sa obvinený zaviazal: 30,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: Trojlístok, Centrum sociálnych služieb so sídlom Riadok 8,  XXXXX, IČO: 00647802 
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-300/OO-RK-2014.
dňa 22.05.2014 v čase okolo 01.30 hod. počas toho, ako spoločne sedeli za jedným stolom s XXXXX a počúvali na mobilnom telefóne hudbu, XXXXX odcudzil uvedený mobilný telefón zn. Sony Xperia MIRO, čiernej farby, IMEI: XXXXX so SIM kartou O2 Slovakia a s pamäťovou kartou 32 GB v hodnote 130,- eur, ktorý mal XXXXX položený na stole pred pohostinstvom XXXXX v Ružomberku vo vzdialenosti približne 30 cm od seba, čím XXXXX, nar. XXXXX v Ružomberku, trvale bytom XXXXX, XXXXX  spôsobil škodu odcudzením vo výške 130,- eur. 

Odôvodnenie: 
Poverený príslušník Obvodného oddelenia  v Ružomberku uznesením pod sp. zn. ČVS: ORP - 300/OO - RK - 2014 zo dňa 04.06.2014 podľa § 199 ods. 1 Trestného poriadku začal trestné stíhanie a zároveň podľa § 206 ods. 1 Trestného poriadku vzniesol obvinenie XXXXX pre skutok, že 

dňa 22.05.2014 v čase okolo 01.30 hod. odcudzil mobilný telefón zn. Sony Xperia MIRO, čiernej farby, XXXXX so SIM kartou O2 Slovakia a s pamäťovou kartou 32 GB v hodnote 130,- eur, ktorý mal poškodený XXXXX, nar. XXXXX v Ružomberku, trvale bytom XXXXX, XXXXX položený na stole pred pohostinstvom XXXXX v Ružomberku vo vzdialenosti cca 30 cm od seba, a to tak, že mu ho odcudzil počas toho ako spoločne sedeli za jedným stolom a počúvali na tomto mobilnom telefóne hudbu, čím poškodenému XXXXX spôsobil škodu odcudzením vo výške 130,- eur. 
 
 Po skončení skráteného vyšetrovania som preskúmaním k veci sa vzťahujúceho vyšetrovacieho spisu zistila, že skutok zo dňa 22.05.2014, pre ktorý je vedené trestné stíhanie, je preukázaný výpoveďami obvineného XXXXX,  svedka - poškodeného XXXXX, odborným vyjadrením k výške spôsobenej škody, zápisnicou o vydaní vecí a príslušnými  listinnými dôkazmi. 

 Dňa 28.08.2014 som pokynom č. k. 2 Pv 190/14/5508 - 10  odstúpila  trestnú vec na ďalšie konanie probačnému a mediačnému úradníkovi Okresného súdu XXXXX za účelom vykonania mediácie. 

	Dňa 08.09.2014 bola na tunajšiu okresnú prokuratúru doručená z Okresného súdu XXXXX správa z mediácie, ktorá bola úspešne zrealizovaná dňa   05.09.2014. 

Obvinený XXXXX a poškodený XXXXX uzavreli  dňa 05.09.2014 zmier, v rámci ktorého  obvinený  vyhlásil, že spáchal skutok, za ktorý je trestne stíhaný a toto vyhlásenie vykonal slobodne, vážne a určito. Obvinený uhradil dňa 05.09.2014 počas mediácie poškodenému XXXXX škodu vo  výške 30,- eur. Poškodený vyhlásil, že súhlasí so zmierom a že nemá a ani v budúcnosti nebude mať v súvislosti s prečinom, ktorého sa dopustil obvinený, žiadne ďalšie nároky na odškodnenie.

Zároveň obvinený zložil na účet  Okresnej prokuratúry XXXXX  peňažnú sumu na všeobecne prospešné účely vo výške 50,- eur. V zmysle uzatvoreného zmieru bol určený adresát uvedenej sumy Trojlístok, Centrum sociálnych služieb so sídlom Riadok 8, 03401 XXXXX, IČO: 00647802, číslo účtu XXXXX  s  tým, že z uvedenej sumy bude 25,- eur  poukázaných na peňažnú pomoc obetiam trestnej činnosti. 

Podľa § 220 ods. 1 písm. a), b), c)  Trestného poriadku v konaní o prečine, na 
ktorý zákon ustanovuje trest odňatia slobody, ktorého horná hranica neprevyšuje  5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a) vyhlási, že spáchal skutok, za ktorý je stíhaný a nie sú odôvodnené pochybnosti o 
tom, že jeho vyhlásenie bolo vykonané slobodne, vážne  a určito, 
b) nahradil škodu, pokiaľ  bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestným činom,
c) zloží na účet súdu a v prípravnom konaní na účet prokuratúry peňažnú sumu určenú 
konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje  prokurátor takýto spôsob rozhodnutia za dostačujúci. 

Podľa § 212 ods. 2 písm. c) Trestného zákona kto si prisvojí cudziu vec tým, že sa jej zmocní a  čin spácha na veci, ktorú má iný na sebe alebo pri sebe, potrestá sa odňatím slobody až na dva roky.  

Z vyšetrovacieho spisu vyplýva, že obvinený XXXXX má dva záznamy v registri trestov, na páchateľa sa v oboch prípadoch hľadí, akoby nebol odsúdený. V registri priestupkov má dva záznamy z rokov 2012 a 2013, keď v blokových konaniach mu boli uložené pokuty vo výške 30,- eur za priestupky proti verejnému poriadku. Zo správy Mesta XXXXX vyplýva, že obvinený sa dopustil viacerých priestupkov, ktoré boli riešené mestskou políciou v období rokov 2009 až 2013 Zamestnávateľom je obvinený hodnotený kladne. Obvinený a poškodený súhlasili s postupom podľa § 220 ods. 1 Trestného poriadku. 

	Vzhľadom na povahu a závažnosť  spáchaného činu  a na osobu  obvineného a jeho osobné a majetkové pomery som dospela k záveru, že takýto spôsob rozhodnutia v  trestnej veci je opodstatnený a preto som zmier uzavretý medzi obvineným XXXXX  a poškodeným XXXXX schválila a  trestné stíhanie obvineného zastavila podľa § 220 ods. 1 Trestného poriadku.  

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka